कश्मीर घाटी में भूकंप, जानमाल को नुकसान नहीं  
कश्मीर घाटी में शनिवार को 4.9 तीव्रता वाले भूकंप के झटके महसूस किए गए, हालांकि इससे जानमाल के नुकसान की अभी कोई खबर नहीं है।
कश्मीर घाटी में शनिवार को 4.9 तीव्रता वाले भूकंप के झटके महसूस किए गए, हालांकि इससे जानमाल के नुकसान की अभी कोई खबर नहीं है। अधिकारियों ने यहां यह जानकारी दी। आपदा प्रबंधन प्रकोष्ठ के समन्वयक आमिर अली ने बताया कि भूकंप के झटके सुबह 3 बजकर 9 मिनट पर महसूस किए गए।  इसका केंद्र अफगानिस्तान में हिन्दूकुश की पहाड़ियों में था। उल्लेखनीय है कि कश्मीर उस जोन 5 में आता है, जिसमें भूकंप की आशंका अधिक होती है। घाटी में 8 अक्टूबर, 2005 को 7.4 तीव्रता वाला भूकंप आया था, जिसमें 1300 से अधिक लोगों की मौत हो गई थी।